**Қостанай облысы білім басқармасының**

**«Қостанай қаласы білім бөлімінің**

**№ 10 жалпы білім беретін мектебі» КММ**

**Қамқоршылық кеңес отырысының**

**№ 6 Хаттамасы**

 **Өткізілген күні:** 28.11.2022ж., сағат 18.00-де.

 **Қатысқан ата-аналар комитеті мүшелері:** 27

 **Жиналыс төрайымы** – мектеп директоры О.Б.Баяхметова

 **Қамқоршылық кеңесінің төрайымы – А.С.Кудербекова**

 **Жиналыс хатшысы**- З.А.Койтбаева, ДТІЖО

 **Күн тәртібіндегі мәселелер:**

1. Ата-аналармен алдағы уақытта атқарылатын жұмыс жоспарымен танысу
2. «Ұлттық мұра» жобасымен таныстыру, ұсыну
3. Жаңа жылдық іс-шаралардың ұйымдастырылуы.
4. «Үндестік» жобасының жүзеге асырылуы.
5. Әр түрлі мәселелер.

1.Мектеп директоры О.Б.Баяхметова ҚК отырысын ашып, күн тәртібіндегі мәселелермен таныстырды. Ата-аналармен алдағы уақытта жүргізілетін жұмыстар жөнінде айтып өтті. Ата-аналарды мектептің іс-шараларына қатысуда белсенділік танытуға шақырды.

2. ДТІЖО З.А.Койтбаева өз кезегінде «Ұлттық мұра» жобасының мақсат-міндеттерімен таныстырды. Әр жұма күніне арналған бұл жоба аясында оқушыларымыз бен ұстаздарымыз ұлттық құндылықтарымызды дәріптеп, насихаттайтын іс-шараларға қатысатын болады. Ата-аналар бұл жобаның жүзеге асырылуына бірауыздан қарсы емес екендіктерін, қолдайтындықтарын білдірді.

3. Күн тәртібіндегі сұрақ бойынша Қамқоршылық кеңесінің төрайымы А.С.Кудербекова сөз алып, өткен жылдардағы елдегі эпидемиологиялық жағдайға байланысты балалардың көп нәрседен шектелгендігін, енді биыл 2022-2023 оқу жылында ешқандай шектеулер болмағандықтан, қалыпты өмірімізге оралуымызға байланысты, биылғы жаңа жылды балаларымыздың есінде қалардай жасауды ұсынды. Сондай-ақ мектептің акт залында өрт қауіпсіздігі үшін талапқа сай қосалқы шығу есігі, сондай-ақ желдеткіш терезелері жоқ екендігін ескере келе, МДС, 1-5 сынып оқушыларын Ільяс Омаров атындағы қазақ драма театрындағы қойылымды тамашалау тиімді екенін айтып өтті. Ол үшін аталған мерекелік іс-шара өтетін орынға балаларын ертіп апару, әкелу үшін өмір қауіпсіздігіне әр ата-ана және сынып жетекшілері мен тәрбиешілері жауапты екендігін ескертті. Оны басқа ата-аналар құптады. Қазіргі кішкентай балаларды еш нәрсемен таң қалдыра алмайтындығымызды тілге тиек ете отырып, ата-аналарға балаларды театрға апаруды ұсынды, әсіресе бастауыш буын ата-аналары бұл ұсынысты қабылдады. Ата-аналар тарапынан директордың тәрбие ісі жөніндегі орынбасарына қазақ драма театырымен осы сұрақты шешіп беру өтініші жасалды. Бұл ұсынысты МДС-5 сыныптардың ата-аналар комитеттері қолдады. Өз кезегінде 6-11 сыныптың ата-аналар комитеттері осы сыныптар үшін жаңа жылдық іс-шараларды мектепте өткізуді ұсынды. Ата-аналар ұсынысты қабылдады.

ДТІЖО З.А.Койтбаева мектепте «Үздік Жаңа жылдық мүсін» байқауының ережесімен таныстырып, ата-аналарды байқауға белсене қатысуға шақырды. Сондай-ақ ата-аналар да балаларының өмір қауіпсіздігі үшін түрлі жарылғыш және пиротехникалық заттарды қолданбауын қатаң бақылауға алу керектігін ескертті.

4. «Сенімен болашақ» қоғамдық ұйымының жетекшісі Алпысбаева Гүлжан Жақсылыққызы «Үндестік» жобасы аясында атқарылып жатқан жұмыстармен таныстырды. Ата-аналар да бала тәрбиесіндегі тәжірибелерімен бөлісіп, ойларын ортаға салды.

5. Әр түрлі мәселелер бойынша ата-аналар тарапынан ұсыныстар тыңдалды. Бастауыш сыныптарға арналған арнайы шкафтар, мектеп асханасы, бала тәрбиесі жөнінде өз ойларын айтып, ұсыныстарын білдірді.

**Шешімі:**

* Мектептің қоғамдық жұмыстарына ата-аналар қоғамдастығы белсенділікпен атсалыссын.
* «Ұлттық мұра» жобасының мектепте енгізілуі бірауыздан қабылдансын.
* МДС, 1-5 сыныптар Ільяс Омаров атындағы қазақ драма театрындағы театрлық қойылымды тамашалауға қатыстырылсын.
* Іс-шара орнына апарып-әкелу және іс-шара кезіндегі оқушылардың өмір қауіпсіздігіне жауаптылық ата-аналарға міндеттелсін.
* Түрлі жарылғыш заттар мен пиротехникалық заттарды қолдануға тыйым салынсын.
* «Үндестік» жобасы аясында «Сенімен болашақ» қоғамдық ұйымымен тығыз жұмыс алып барылсын.

 Жиналыс төрайымы: О.Б.Баяхметова

Қамқоршылық кеңесі төрайымы: А.С.Кудербекова

 Жиналыс хатшысы: З.А.Койтбаева